### Bosna i Hercegovina

### Federacija Bosne i Hercegovine

### FEDERALNO MINISTARSTVO OKOLIŠA

### I TURIZMA

### Bosnia and Herzegovina

### Federation of Bosnia and Herzegovina

### FEDERAL MINISTRY OF ENVIRONMENT

### AND TOURISM

Broj: UPI 05/2-02-19-5- 12/21 MK

Sarajevo, 28. 07. 2021. godine

Federalno ministarstvo okoliša i turizma, rješavajući po zahtjevu investitora „VIN-PEX˛&CO“ d.o.o. Kiseljak, za izdavanje okolišne dozvole za pogone za prikupljanje, obradu i skladištenje neopasnog, kao i prikupljanje, privremeno skladištenje i transport opasnog otpada, temeljem članka 71. Zakona o zaštiti okoliša (¨Sl. novine Federacije BiH¨, broj: 33/03), članka 18. Zakona o izmjenama i dopunama Zakona o zaštiti okoliša (“Službene novine Federacije BiH” broj: 38/09)), te članka 200. Zakona o upravnom postupku (¨Sl. novine Federacije BiH¨, broj: 2/98), donosi:

## R J E Š E N J E

1. Izdaje se okolišna dozvola investitoru „VIN-PEX&CO“ d.o.o. Kiseljak za pogone za prikupljanje, obradu i skladištenje neopasnog, kao i prikupljanje, privremeno skladištenje i transport opasnog otpada do krajnjeg korisnika.

Pogon za upravljanje otpadom poduzeća «VIN-PEX&CO» d.o.o. Kiseljak nalazi se sjevero-zapadno od grada Kiseljaka, u mjestu Brestovsko bb, označenom kao k.p. broj 1852/4 , k.o. Brestovsko (zk.ul. broj 1754), površine cca 17.500 m2 .

**2. Pogoni i oprema za koje se izdaje okolišna dozvola**

Krug pogona za skladištenje, obradu i otpremu otpada ima površinu od 17 500 m2 i ograđen je žičanom ogradom. Prema ugovoru o iznajmljivanju koristi 3 500 m2 skladišnog prostora otvorenog tipa, urede za rad upravno nadzornog osoblja i opremu za obradu otpada.

Pristup pogonu ostvaren je preko ulazne kapije kuda ulaze kamioni sa otpadom, te idu na kolsku vagu gdje se vaga ukupna težina kamiona sa otpadom (bruto težina), zatim se vrši istovar otpada na za to predviđeno mjesto. Pošto se kamion isprazni ponovo ide na kolsku vagu gdje se vaga sama težina kamiona da bi se utvrdila težina otpada (neto težina). Poslije vaganja kamion izlazi na izlaznu kapiju.

Kontrola ulaska i izlaska iz kruga pogona se vrši otvaranjem i zatvaranjem ulazno- izlazne kapije.

Manipulativne površine, kao i površine za skladištenje otpadnih materijala su asfaltirane i betonirane, dok je jedan dio površine na kojoj se odlaže otpad posut slojem pjeska.

Lokacija kruga pogona raspolaže sa sljedećom infrastrukturom:

-prometni priključak na magistralnii put M-442 -priključak na lokalni vodovod,

- priključak na el. mrežu, preko distributivnog transformatora,

-PTT priključak.

Krug pogona nema rješenu kanalizacionu mrežu ali je u tijeku izgradnja mjesne kanalizacione mreže koja prolazi u blizini kruga pogona tako da će se steči uvjeti za priključak na istu.

U krugu poduzeća «VIN-PEX&CO» d.o.o. Kiseljak nalaze se sljedeći objekti:

- objekat upravne zgrade,

- skladište sa nadstrešnicom,

- skladište otpadnog materijala,

- betonski boksovi,

- vozila, uređaji i oprema.

U pogonu se nalaze sljedeća transportna sredstva:

|  |  |  |  |  |  |
| --- | --- | --- | --- | --- | --- |
|  | Teretna vozila | | | | |
| Red. broj. | Marka, tip, model | Broj šasije | Snaga motora  (KW) | Godina proizvodnje | Dopuštena nosivost (KG) |
| 1  1. | «OPEL COMBO» | W0L0XCF2533048837 |  | 2003 | 10650 |
| 2. | «MAN» 18.510 FT | WMAH09ZZZ1M330150 |  | 2001 | 9.850 |
|  | PRIKLJUCNA VOZILA | | | | |
| 3. | «KOGEL» SN 24 | WKOSN002P7138418 |  | 1994 | 24000 |

Sredstva za utovar i istovar otpada: viličari

|  |  |  |  |  |  |
| --- | --- | --- | --- | --- | --- |
| Red. broj.  BR. | Marka, model | Serijski broj | Visina dizanja (m) | Godina proizvodnje | Oblik kabine |
| 1. | «LINDE»  H25D | H2X393T02170 | 3,5 | 2006 | otvorena |

U krugu pogona za skladištenje i obradu otpada smještena je sljedeća oprema i uređaji:

**Električna kolska vaga**

Proizvođač- «VAGA» Hrvatska

Godina izrade- 2004

Mjerno područje - 50 t

Tip- MJ 100

Ova vaga namijenjena je za vaganje tereta na kamionima, a kompletno vaganje se kompjutorski obavlja.

**Električna platformska vaga**

Proizvođač- «VAGA» Hrvatska

Godina izrade- 2004

Mjerno područje - 5 t

Ova vaga namijenjena je za vaganje lakši tereta do 5 tona i kompletno vaganje se

kompjuterski se obavlja

**Čeljusna sjecka za sekundarno željezo**

Proizvođač- «SHEAR» Italija

Tvornički broj- LFRB 01104

Snaga elektromotora- 20 Kw

Godina izrade-1990

**Hidraulična presa - mobilna**

Proizvođač- «RIKO» Slovenija

Tip- S-7-R

Snaga elektromotora-18,5 Kw

Tvor. broj: 1085

Godina izrade-1981

**Livnica za aluminij**

Proizvođač- «LINGOTTIERA 72 PAN» Italija

Tip- IMPIANTO

Snaga elektromotora-13,5 Kw

Godina izrade- 2000

**Gajger Milerov brojač radioaktivnosti**

Proizvođač- «Thermo ESM Eberiine Eriangen» Njemačka

Tip- FHZ 502 E

Ser. brj- 42540/45

Tv. broj- 0144

Ovaj brojač namijenjen je za kontrolu radioaktivnosti metalnog otpada koji se dovozi u krug pogona.

**3. Opis djelatnosti za koje se izdaje okolišna dozvola**

Osnovna djelatnost preduzeća „VIN-PEX&CO“ d.o.o.Kiseljak, je prikupljanje, skladištenja i obrada otpadnih materijala (mehanička obrada sekundarnih sirovina radi prodaje za dalju upotrebu i topljenje aluminija), kao i prikupljanje, privremeno skladištenje i otprema opasnog otpada.

Djelatnost firme je skupljanje neopasnog (metalnog i nemetalnog) otpada kao i opasnog otpada, što podrazumijeva:

* prikupljanje
* prijevoz
* razvrstavanje otpada
* obrada neopasnog otpada u svrhu pripreme (prodaje) za daljnju upotrebu
* privremeno skladištenje i otprema opasnog otpada

Firma obavlja i plasman metalnih i sekundarnih sirovina (od željeza i čelika, bakra i bakrenih slitina, aluminija i aluminijskih slitina, olova i olovnih slitina, mesing, cinka, aluminija kao i ostalih metalnih ostataka i otpadaka) u zemlji i inozemstvu.

**3.1. Sakupljanje sekundarnih sirovina**

Prikupljanje otpadnih materijala vrši se na području cijele države BiH, kao i na području Kantona Središnja Bosna i to na području općina Kiseljak, Busovača, Vitez, Travnik, Novi Travnik, Jajce, Bugojno, Gornji Vakuf-Uskoplje, Donji Vakuf, fojnica, Dobretići i Kreševo.

Neopasni otpad se kamionima doprema u krug pogona za obradu i upravljanje otpadom gdje se vrši selektivno razdvajanje, prešanje ili pakiranje otpada u cilju daljnjeg transporta do krajnjeg kupca. Svaka sekundarna sirovina koja se doveze u krug poduzeća ima točno definiran način skladištenja i daljnje obrade do konačnog zbrinjavanja.

Odgovorni zaposlenik na ulazu evidentira ulaznu količinu otpada. Zaposlenik je dužan vizualno pregledati otpad, te preuzeti popratnu dokumentaciju. Nakon toga vozača vozila upućuje na predviđeno mjesto istovara.

**3.2. Prijem, klasiranje i utovar sekundarnih sirovina**

Prijem sekundarnih sirovina čine sljedeće faze rada:

a) uvid u stanje (procjenuje se prisustvo onečišćavajućih i opasnih materija i mehanizama, vrsta, kvalitet i količina sekundarnih sirovina i sl.),

b) preuzimanje otpadnih materija (mogućnost neštetnog selektovanja sekundarnih sirovina na licu mjesta, izdvajanje sekundarnih sirovina sa sadržajem onečišćavajućih i opasnih materija i mehanizama),

c) utovar sekundarnih sirovina (vrši se nakon uvida u stanje sekundarne sirovine, ocjene da se ista može prihvatiti i nakon njene pripreme za transport).

Pri obradi i skladištenju navedenih sirovina, a naročito starih vozila može doći do pojave prosipanja tečnih energenata (benzin, nafta), ulja, antifriza, sredstava za pranje vjetrobranskog stakla i si. te je potrebito strogo voditi računa da se ove opasne komponente uklone iz vozila prije njegovog sječenja i sortiranja.

**3.3. Obrada sekundarnih sirovina prije otpreme**

Privremeno uskladišteni neopasni otpad s pretežnom metalnom komponentom, koji u postojećem stanju u normalnim okolnostima nije pogodan za daljnju neposrednu upotrebu u jednom industrijskom procesu, prethodno se manuelno razdvaja na komponente korisnog otpada u mjeri koliko je to moguće te se nakon toga mehanički obrađuje.

**3.4. Livnica aluminija**

Radi lakšeg transporta aluminija, sav otpadni aluminij se sječe na komade određene veličine tako da se mogu transportrirati preko kosog ulaznog transportera i ubaciti u peć za topljenje aluminija. Svi otpadnih plinovi nastali tijekom topljenja aluminija prečišćavaju se u vodenom filteru koji je sastavni dio livnice. Talog nastao od prečišćavanja periodično se čisti od strane ovlaštenog poduzeća za zbrinjavanje opasnog otpada.

Pošto se ovi komadi aluminija istope u peći isti se lijevaju u kalote određene veličine. Nakon što se kalote ohlade one se slažu na palete.

Pošto se sekundarne sirovine uskladište, prikuplja se određena količina istih tako da se može natovariti pun kamion koji odvlači sekundarnu sirovinu iz kruga pogona ka poznatom kupcu. Sa kupcima se najčešće potpisuju godišnji Ugovori o isporuci određenih vrsta sekundarnih sirovina te na taj način poduzeće planira godišnju nabavku i isporuku sekundarnih sirovina.

Transport do krajnjeg kupca je kamionski, a utovar se vrši viličarom.

**4. Vrsta otpada i godišnje količine koje se privremeno skladište**

Operater tj. poduzeće «VIN-PEX&CO» d.o.o. Kiseljak sukladno Pravilniku o kategorijama otpada s listama (Sl. novine F BiH broj 9/05) planira prikupiti i obraditi slijedeće vrste i količine otpada na godišnjoj razini:

|  |  |  |  |
| --- | --- | --- | --- |
| *Red. broj* | *Vrsta otpada* | Ključni broj | *Količina na godišnjojrazini (tona)* |
|  | Čvrsti otpad od čišćenja gasa koji sadrži opasne materije-cinkova prašina | 10 02 07\* | 2000 |
|  | Šljaka otpadni aluminij koji nije naveden pod 10 03 15 | 10 03 16 | 3000 |
|  | Željezne strugotine iz proizvodnje tar. br. 7204 411000 | 12 01 01 | 6000 |
|  | Strugotine i opiljci obojenih metala tar. broj 7602 00 1100 | 12 01 03 | 4000 |
|  | Sintetska hidraulična ulja | 13 01 11\* | 100 |
|  | Sintetska ulja za motore | 13 02 06\* | 100 |
|  | Otpadna guma tar. br. 4004 0000 | 16 01 03 | 2040 |
|  | Otpadni balirani auto lim tar. br. 7204 49 3000 | 16 01 06 | 24000 |
|  | Stara oprema koja sadrži klorofluorougljikovodike HCFC, HFC | 16 02 11\* | 200 |
|  | Ostala oprema koja sadrži opasne komponente nespomenute u 16 02 09 do 16 02 12 | 16 02 13\* | 300 |
|  | Ostala stara oprema nespomenute u 16 02 09 do 16 02 13 | 16 02 14 | 250 |
|  | Opasne komponente izvađene iz stare opreme | 16 02 15\* | 300 |
|  | Ostale izvađenene komponente nespomenute u 16 02 15 | 16 02 16 | 300 |
|  | Otpadna bronca tar. br. 7404 0091 | 17 04 01 | 1380 |
|  | Otpadni prokrom tar. br. 7204 2900 | 17 04 05 | 2280 |
|  | Otpadno nehrđajuće željezo tar. br. 7204 21 1000 | 17 04 05 | 2100 |
|  | Otpadno željezo tar. br. 7204 2900 | 17 04 05 | 7800 |
|  | Otpadni aluminij tar. br. 7602 0090 | 17 14 02 | 3000 |
|  | Željezni materijali izdvojeni iz šljake | 19 01 02 | 3000 |
|  | Otpadno željezo, sječka sa makaza tar. br. 7204 41 9900 | 19 12 02 | 6240 |
|  | Otpadni sivi lim tar. br. 7204 10 0000 | 19 12 02 | 6360 |
|  | Balirano otpadno sakupljačko željezo tar. br. 7204 49 3000 | 19 12 02 | 6000 |
|  | Sakupljački balirani bijeli pokositren) lim tar. br. 7204 30 0000 | 19 12 02 | 2940 |
|  | Sakupljačka željezna stugotina 7204 41 1000 | 19 12 02 | 4200 |
|  | Otpadno željezo balirani stari lim tar. br. 7404 49 3000 | 19 12 02 | 3000 |
|  | Otpadno sakupljačko željezo tar. br. E1 ili E3 tar. br. 7404 49 9000 | 19 12 02 | 40800 |
|  | Otpadno željezo za livnice tar. br. 7204 49 9000 | 19 12 02 | 2100 |
|  | Otpadni bakar tar. br. 7404 0099 | 19 12 03 | 1800 |
|  | Otpadni bakar tar. br. 7404 00 1000 | 19 12 03 | 1080 |
|  | Otpadni aluminij-komadi, profil (žica) tar. br. 7602 00 1900 | 19 12 03 | 10200 |
|  | Otpadni aluminij-strugotina tar. br. 7602 00 1100 | 19 12 03 | 2520 |
|  | Otpadni aluminij-limovan tar. br. 7602 00 1100 | 19 12 03 | 3000 |
|  | Otpadni aluminij-gus tar. br. 7602 00 9000 | 19 12 03 | 3120 |
|  | Otpadni mesing tar. br. 7404 00 9100 | 19 12 03 | 5040 |
|  | Otpadni mesing tar. br. 7404 0091 | 19 12 03 | 2400 |
|  | Otpadni cink tar. br. 7902 0000 | 19 12 03 | 720 |
|  | Otpadni cink tar. br. 7902 0000 00 | 19 12 03 | 540 |
|  | Otpadno olovo tar. br. 7802 0000 | 19 12 03 | 900 |
|  | Otpadno olovo tar. br. 7802 0000 00 | 19 12 03 | 840 |
|  | Otpadni brom tar. br. 7404 00 9900 | 19 12 03 | 720 |
|  | Otpadna plastika tar. br. 3915 9080 | 19 12 04 | 1920 |
|  | Fluoroscentne cijevi i ostali otpad koji sadrži živu | 20 01 21\* | 300 |
|  | Stara oprema koja sadrži fluoro-klorougljikovodike | 20 01 23\* | 200 |
|  | Baterije i akumulatori tar. broj 8548 10 2110 | 20 01 33\* | 500 |
|  | Baterije i akumulatori koji nisu navedeni pod 2 01 33 tar. broj 8548 10 1000, 8548 10 2900, 8548 10 9100 | 20 01 34 | 500 |
|  | Odbačena električna i elektronička oprema tar. broj 8548 90 1000, 8548 90 9000 | 20 01 35\* | 500 |
|  | Ostala stara električna i elektronska oprema nespomenuta u 20 01 21, 20 01 23 i 20 01 35 | 20 01 36 | 1000 |
|  | Metali tar. broj 7204 21 9000, 7204 29 0000, 7204 10 0000, 7204 21 1000 | 20 01 40 | 6000 |
|  | Ostale frakcije nespomenute na drugi način | 20 01 99 | 1000 |
|  | Papir i karton | 19 12 01 | 6000 |
|  | Staklo | 19 12 05 | 5000 |
|  | Žica- električna | 17 04 10\* | 3000 |
|  | Žica- električna | 17 04 11 | 3000 |
|  | Šljaka (drozga) iz proizvodnje željeza i čelika | 10 02 01 | 3000 |
|  | Šljaka (drozga) iz proizvodnje željeza i čelika | 10 02 02 | 3000 |
|  | El. Motori (komponente koje nisu specificirane na drugi način) | 16 01 22 | 3000 |
|  | Ambalaža od ulja i maziva | 15 01 10\* | 100 |
|  | Muljevi iz odvajača ulje/voda | 13 05 02\* | 100 |
|  | Muljevi iz ulaznog oknaodvajača | 13 05 03\* | 100 |
|  | Ulje iz odvajača ulje voda | 13 05 06\* | 100 |
|  | Zauljena voda iz odvajača ulje/voda | 13 05 07\* | 100 |
|  | Otpad od lož ulja i dizel goriva | 13 07 01\* | 100 |
|  | Apsorbensi, filtarski materijali (uključujući filtere za ulje koji nisu na drugi način specificirani), tkanine i sredstva za brisanje i upijanje i zaštitna odjeća onečišćena opasnim tvarima | 15 02 02\* | 100 |
|  | Ambalaža koja sadrži ostatke opasnih tvari ili je onečišćena opasnim tvarima | 15 01 10\* | 100 |
|  | Muljevi od obrade efluenata ma mjestu njihova nastanka koji sadrže opasne tvari | 19 11 05\* | 100 |
|  | Šljaka iz primarne proizvodnje | 10 03 04\* | 100 |
|  | Šljake iz sekundarne proizvodnje koje sadrže soli | 10 03 08\* | 100 |
|  | Šljaka iz ljevačke peći | 10 10 03 | 100 |
|  | Otpad koji nije specificiran na drugi način | 10 02 99 | 100 |
|  | Ostali otpad (uključujući mješavine materijala) od mehaničke obrade otpada koji nije naveden pod 19 12 11 | 19 12 12 | 1000 |
|  | Plastična ambalaža | 15 01 02 | 100 |
|  | Otpad od neželjenih metala | 19 10 02 | 100 |
|  | Glomazni otpad | 20 03 07 | 100 |
|  | Troska iz primarne i sekundarne proizvodnje | 10 06 01 | 100 |
|  | Istrošene anode | 10 08 14 | 100 |
|  | Gorivi otpad (gorivo dobiveno iz otpada) | 19 12 10 | 100 |
|  | Drvo koje nije navedeno po 19 12 06 | 19 12 07 | 100 |
|  | Drvo | 17 02 01 | 100 |
|  | UKUPNO |  | **207.690 kg** |

**5. Emisije koje pogon i postrojenje ima u okoliš**

Svojim radom pogon za obradu otpada poduzeća «VIN-PEX&CO» d.o.o. Kiseljak ima sljedeća mjesta otpadnih tokova:

-površinske zauljene vode sa površina gdje se kreću vozila i mehanizacija,

-površinske vode nastale kišnim sapiranjem uskladištenog otpada u otkrivenim boksovima

-fekalne, kanalizacione vode iz objekata u krugu pogona,

-komunalni otpad iz objekta u krugu pogona (upravna zgrada, restoran i WC ),

-opasni otpad u vidu ambalaže od ulja i maziva,

-talog nastao prečišćavanjem otpadnih plinova iz topionice aluminija i

-emisija štetnih plinova iz topionice aluminija i peći na čvrsto gorivo.

**5.1. Emisija u zrak**

Na temelju tehnologije rada i instalirane opreme i uređaja možemo reći da pogon za obradu otpada poduzeća «vin-pex&co» d.o.o. Kiseljak svojim radom ne emitira značajniju količinu štetnih tvari u zrak. Oprema i uređaji koji vrše emisiju štetnih tvari u zrak su:

- topionica aluminija koja ima uređaj za prečišćavanje otpadnih plinova koji se stvaraju tijekom rada topionice.

-peć na čvrsto gorivo snage 46 KW. koja služi za zagrijavanje mazuta koji je pogonsko gorivo za topionicu aluminija.

**5.2. Emisija u vodu**

Onečišćenje voda na lokaciji može potjecati od sljedećih izvora:

* isticanje naftnih derivata iz strojeva neophodnih za proces proizvodnje,
* masti i ulja potrebni za podmazivanje strojeva,
* oborinske otpadne vode,
* sanitarne otpadne vode,
* uticaj ljudskih faktora i elementarnih nepogoda.

**5.3. Emisija buke**

U krugu pogona za obradu otpada buka može poticati od:

-kamiona za odvoz i dovoz otpada,

-radnih strojeva pri utovaru i istovaru otpada

-rada strojeva pri prešanju otpada

**5.4. Otpad**

Otpad koji se stvara upogonu za obradu otpada poduzeća «VIN-PEX&CO» d.o.o. Kiseljak u tijeku svog normalnog rada je:

-ambalažni otpad nastao od trgovačke robe

(kartonska ambalaža, papir- ovaj otpad se presuje i dalje prodaje)

-električni i elektonički otpad od uredske opreme i instalacija (kompjutori, monitori, žarulje, fluoroscentne cijevi i sl.-ovaj se otpad planira skladištiti u posebne kontejnere za opasni otpad i predaje poduzeću koje je ovlašteno za dalje zbrinjavanje opasnog otpada,

-zauljene krpe, ambalaža od ulja i masti - ovaj se otpad planira skladištiti u posebne kontejnere za opasni otpad i predati poduzeću koje je ovlašteno za dalje zbrinjavanje opasnog otpada,

-otpad u vidu taloga koji se stvara u prečistaču otpadnih plinova pri procesu topljenja aluminija- ovaj otpad se predaje poduzeću koje je ovlašteno za dalje zbrinjavanje opasnog otpada.

Ostali otpad podrazumjeva otpad u vidu taloga u septičkoj jami, te talog nastao od zauljenih voda u vidu ulja i masti u separatoru. (U pogonu još nije postavljen separator zauljenih voda).

**6. Mjere za smanjenje emisije u okoliš**

Kontrola rada pogona vrši se stalno kroz aktivnosti vezane za ispravno i funkcionalno stanje opreme, uređaja, objekata i instalacija u pogonu. Redovno servisiranje uređaja, opreme i instalacija prema uputstvima proizvođača, garantira nesmetan i siguran rad.

Poduzeće vrši svakodnevne preglede ispravnosti i funkcionalnosti PP opreme i aparata. Periodično se vrši servisiranje PP aparata prema zakonskim rokovima, kao i periodično ispitivanje ispravnosti i funkcionalnosti hidrantske mreže.

Sva servisiranja i ispitivanja vrše se od ovlaštenih institucija.

Periodično (svake druge godine) vrši se obuka i provjera znanja uposlenih iz oblasti zaštite od požara.

**6.1. Mjere za smanjenje emisije u zrak**

Pogon za obradu otpada sa postojećom opremom i uređajima (livnica aluminija i peć na čvrsto gorivo) nastoji emisiju štetnih tvari u zrak eliminirati tako što ovu tehnološku liniju drži u ispravnom i funkcionalnom stanju, a to se odnosi na sustav za prečišćavanje otpadnih plinova koji se stvaraju u tijeku rada livnice. Peć na čvrsto gorivo koja služi za zagrijavanje mazuta troši drvo kao pogonsko gorivo, a ono je sa aspekta uticaja na okoliš ekološki čisto gorivo koje svojim izgaranjem oslobađa onoliko CO2 koliko je svojim razvojem uzelo iz zraka.

Redovito se vrši:

* održavanje i čišćenje radnih površina,
* polijevanje manipulativnih površina vodom u ljetnim mjesecima radi smanjenja prašine koja se raznosi u okoliš.

**6.2. Mjere za smanjenje emisije u vodu**

Smanjenje emisije u vodu štetnih tvari i supstanci koje nastaju od površinskih onečišćenih voda nije urađeno, a planirana je ugradnja separatora, te je urađen projekt za ugradnju istog.

Fekalne i kanalizacione vode iz objekta skupljaju se u septičkoj jami, dok preliv iz septičke jame odlazi u rijeku Mlavu. Odvod fekalija i kanalizacije od objekta do septičke jame izveden je plastičnim PVC cijevima. Planirano je da se ispust iz septičke jame poveže na gradsku kanalizacionu mrežu naselja.

Dio kruga pogona ima ugrađene odvodne kanale pokrivene željeznom rešetkom koji odvode površinske zauljene i onečišćene vode. Planirano je da se kompletan plato kruga pogona na kome se vrši manipulacija i skladištenje sekundarnih sirovina asfaltira i da se ugrade odvodni kanali ka separatoru onečišćenih i zauljenih voda.

**6.3. Mjere za smanjenje emisije buke**

Emisiju buke iz pogona za obradu otpada nastoji se održati u dozvoljenim granicama kroz sljedeće aktivnosti:

-održavanjem opreme i uređaja u ispravnom stanju,

-redovitim servisiranjem uređaja i opreme,

-izvođenjem radova sa strojevima koji stvaraju buku u zatvorenim prostorima,

-zamjenom dotrajale opreme i uređaja sa tehnološki modernijom i CE znakom. Poduzeće usmjerava svoje aktivnosti na kupovinu uređaja i opreme koja ne stvara značajniju emisiju buke i koja svojim radom neće negativno djelovati na okoliš.

**6.4. Mjere za smanjenje emisije u tlo**

Sve manipulativne površine na kojima se vrši manipulacija sa vozilima prekrivene su asfaltnom podlogom. Da bi se izbjegla mogućnost zagađivanja tla od otpadnih površinskih voda, predviđena je izgradnja rubnog kanala oko kompletnog platoa, koji će svu površinsku vodu odvesti u separator otpadnih zauljenih voda.

**6.5. Zbrinjavanje otpadnih tokova**

Poduzeće vrši skladištenje i dalju prodaju komunalnog otpada, a opasni otpad se prikuplja i predaje pravnoj osobi koja je registrirana za odvoz i daljnu sanaciju opasnog otpada.

Napravljen je Plan upravljanja otpadom i imenovat će se odgovorna osoba za poslove vezane za:

* evidenciju o nabavljenim količinama materijala, koji u procesima postaju otpadni materijali ili tvore neki drugi materijal,
* evidencije o količinama prikupljenih otpadnih materijala u skladu s obaveznim faktorom povrata
* odvojenom skupljanju otpadnih materijala različitih kategorija

**7. Granične vrijednosti emisija za zagađujuće materije**

**7.1. Granične vrijednosti buke**

Područje u kome je lociran Zahvat definisano je kao zona VI. Dozvoljeni nivoi vanjske buke prema Pravilniku o dozvoljenim granicama intenziteta buke i šuma ("Službene novine FBiH", broj 110/12) u ovoj zoni je 70 dB (dan) i 70 dB (noć).

**7.2. Granične vrijednosti za otpadne vode**

Granične vrijednosti pokazatelja i dozvoljene granične vrijednosti koncentracije opasnih i štetnih tvari u tehnološkim otpadnim vodama koje se ispuštaju u sistem javne kanalizacije odnosno drugi prijemnik (površinske vode) - Uredba o uslovima ispuštanja otpadnih voda u prirodne recipijente i sisteme javne kanalizacije ("Službene novine FBiH", broj: 26/20, 96/20).

**8. Monitoring plan**

|  |  |  |  |
| --- | --- | --- | --- |
| Medij | Parametar | Mjesto mjerenja | Učestalost |
| Vode | Ispitivanje otpadnih voda iz separatora | Prije ispusta u recipijent | Određeno Vodnim aktom |
| Buka | Nivo buke (dB),  oktavna analiza\* | Oko skladišta i na granici prema susjednim objektima | Jednom u tri godine  Ili po primjedbama mještana |

Monitoring vrši zakonski ovlaštena i osposobljena institucija i to automatskom opremom.

**9. Izvještavanja**

Izvještavati Federalno ministarstvo okoliša i turizma o prikupljenim podacima na način kako je to propisano odredbama Poglavlja IV Pravilnika o registrima postrojenja i zagađivanjima („Sl. novine Federacije BiH“, broj: 82/07).

Izvještaji trebaju biti poslani najkasnije do 30.06. tekuće godine za prethodnu godinu izvještavanja.

**10. Period važenja dozvole**

Okolišna dozvola se izdaje na period od 5 (pet) godina i važi od dana uručenja rješenja.

**OBRAZLOŽENJE**

Dana 21. 01. 2021. investitor „VIN-PEX&CO“ d.o.o. Kiseljak dostavio je Federalnom ministarstvu okoliša i turizma Zahtjev za izdavanje okolišne dozvole za pogon za prikupljanje, skladištenja i obradu otpadnih materijala, kao i prikupljanje, privremeno skladištenje i transport opasnog otpada do krajnjeg korisnika, sukladno članku 18. Zakona o izmjenama i dopunama Zakona o zaštiti okoliša (Sl. novine FBiH broj:38/09).

Uz zahtjev dostavljena je potrebna dokumentacija sukladno zakonskim odredbama;

- Zahtjev za izdavanje okolinske dozvole,

- Plan upravljanja otpadom

- Izvještaj o monitoringu kvaliteta i kvantiteta otpadnih voda za objekat „VIN-PEX&CO“ D.O.O. KISELJAK

- Ugovor o pružanju usluga za zbrinjavanje otpada i čišćenje separatora

- Obrazac uz zahtjev za procjenu uticaja na okoliš i izdavanje okolišne dozvole

- Rješenje o registraciji u sudski registar

- Uvjerenje o poreznoj registraciji

- Obavještenje o razvrstavanju pravnog lica prema klasifikaciji djelatnosti

- Uvjerenje o registracji u Jedinstveni registar obveznika neizravnih poreza

- Zapisnik o izvršenoj obuci i provjeri znanja iz pdoručja Zaštite od požara

- Rješenje o prethodnoj vodnoj saglasnosti broj: 05-25-179/15 od 25.05. 2015. godine, izdatog od strane Ministarstva šumarstva, poljoprivrede i vodoprivrede SBK/KSB, Travnik,

Kako je ovo ministarstvo utvrdilo da predloženo postrojenje neće prouzrokovati negativne utjecaje na okoliš ako se pridržava određenih mjera za zaštitu okoliša, te je temeljem članka 68. i 71. Zakona o zaštiti okoliša odlučeno kao u dispozitivu ovog rješenja.

Ovo rješenje je konačno u upravnom postupku i protiv istog nije dopuštena žalba, ali se može pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu.

U skladu s Zakonom o izmjenama i dopunama federalnim upravnim taksama i tarifi federalnih upravnih taksi (Službene novine Federacije BiH”, broj 43/13) tarifni broj 57, točka 4. podnositelj zahtjeva je uplatio 250,00 KM na budžetski račun UNION BANKE d.d. Sarajevo.

**MINISTRICA**

**Edita Đapo**

**Dostaviti:**

* VIN-PEX&CO d.o.o. Kiseljak
* Federalnoj upravi za inspekcijske poslove
* Dokumentaciji
* Arhivi